ผู้มาเยือนต่างชาติ

และนักเรียนต่างชาติ

**ติดต่อเรา**

[**ombudsman.gov.au**](http://www.ombudsman.gov.au)

**1300 362 072**

GPO Box 442  
Canberra ACT 2601

เรามีสำนักงานอยู่ใน

* แอดิเลด
* บริสเบน
* แคนเบอร์รา
* เมลเบิร์น
* เพิร์ท
* ซิดนีย์

**ผู้มาเยือนต่างชาติและนักเรียนต่างชาติ**

## หากคุณกำลังเยือนออสเตรเลียและถือวีซ่าชั่วคราว คุณควรพิจารณาทำประกันสุขภาพสำหรับผู้มาเยือนต่างชาติ (Overseas Visitors Health Cover หรือ OVHC) หากคุณต้องไปหาหมอหรือนอนรักษาตัวในโรงพยาบาลขณะอยู่ที่นี่ คุณอาจพบว่าคุณต้องรับผิดชอบค่ารักษาเต็มจำนวน ซึ่งอาจแพงมาก

## ในบางกรณี คุณอาจถูกกำหนดให้ซื้อประกันสุขภาพในฐานะเป็นส่วนหนึ่งของเงื่อนไขในวีซ่าของคุณ หากคุณกำลังยื่นใบสมัครขอวีซ่า Temporary Skill Shortage (TSS) หรือวีซ่า Subclass 485 คุณต้องมีประกันสุขภาพขั้นต่ำ และต้องรักษาความคุ้มครองจากประกันสุขภาพนั้นไว้ตลอดระยะเวลาที่คุณอยู่ในออสเตรเลีย นักเรียนในออสเตรเลียที่ถือวีซ่านักเรียนชั่วคราวอาจจะถูกกำหนด (ซึ่งเป็นเงื่อนไขหนึ่งของวีซ่า) ให้ทำประกันสุขภาพ OSHC

## ผู้มาเยือน (แต่ไม่ใช่นักเรียน—ดู OSHC) จากประเทศสหราชอาณาจักร สาธารณรัฐไอร์แลนด์ นิวซีแลนด์ สวีเดน เนเธอร์แลนด์ ฟินแลนด์ เบลเยี่ยม นอร์เวย์ สโลวีเนีย มอลตา และอิตาลี อาจสมัครเข้าร่วมรับผลประโยชน์ของ Medicare ได้ภายใต้ข้อตกลงการดูแลสุขภาพซึ่งกันและกัน (Reciprocal Health Care Agreements) ที่ทำกับออสเตรเลีย ผู้มาเยือนดังกล่าวอาจได้รับการรักษาพยาบาลที่จำเป็นทันทีในระบบสาธารณสุข แต่ไม่ได้รับผลประโยชน์หากไม่อยู่ภายใต้ข้อตกลงดังกล่าว และยังควรจะพิจารณาทำประกันสุขภาพ OVHC

## หากคุณเป็นผู้อพยพเข้ามาอยู่ในออสเตรเลียไม่นานมานี้โดยมีถิ่นที่อยู่ถาวรหรือได้สมัครขอมีถิ่นที่อยู่ถาวร โดยทั่วไปแล้ว คุณมีสิทธิ์ที่จะเข้าร่วมในระบบ Medicare และได้รับบริการดูแลสุขภาพในทันที คุณยังสามารถซื้อประกันสุขภาพส่วนตัวของผู้มีถิ่นที่อยู่ได้เช่นกัน

ฉันควรซื้อประกันสุขภาพประเภทใด

|  |  |
| --- | --- |
| ประเภทของวีซ่า | ประเภทของประกันสุขภาพ |
| วีซ่านักเรียน | ประกันสุขภาพ Overseas Student Health Cover จะตรงตามข้อกำหนดของวีซ่าของคุณ |
| วีซ่า TSS และ  วีซ่า457 | 457—Overseas Visitors Health Cover ที่เป็นไปตามที่กำหนด จะตรงตามข้อกำหนดของวีซ่าของคุณ |
| วีซ่า 485 | 485—Overseas Visitors Health Cover ที่เป็นไปตามที่กำหนด จะตรงตามข้อกำหนดของวีซ่าของคุณ |
| วีซ่าใดๆ ที่มีเงื่อนไข 8501 | 457 or 485—Overseas Visitors Health Cover ที่เป็นไปตามที่กำหนด จะตรงตามข้อกำหนดของวีซ่าของคุณสำหรับเงื่อนไข 8501 เรื่องข้อกำหนดด้านประกันสุขภาพ ส่วนประกันสุขภาพประเภทอื่นๆ สำหรับผู้มาเยือนต่างชาติหรือประกันที่ครอบคลุมระหว่างประเทศก็อาจตรงตามข้อกำหนด |
| วีซ่าอื่นใด | หากคุณไม่ได้รับผลประโยชน์ในรูปแบบใดของ Medicare หรือคุณมีผลประโยชน์แบบดูแลสุขภาพซึ่งกันและกันของ Medicare คุณสามารถซื้อประกันสุขภาพสำหรับผู้มาเยือนต่างชาติจากบริษัทประกันต่างประเทศหรือของออสเตรเลียได้  หากคุณมีบัตร Medicare แบบชั่วคราว (ปกติแล้วจะเป็นสีน้ำเงิน) หรือแบบถาวร (ปกติจะเป็นสีเขียว) คุณสามารถซื้อประกันสุขภาพส่วนตัวของผู้มีถิ่นที่อยู่ในออสเตรเลียได้ |

## คำแนะนำเรื่องประกันสุขภาพสำหรับผู้มาเยือน

ผลประโยชน์ ค่าสมาชิก และสิทธิที่ได้รับนั้นอาจแตกต่างอย่างมากระหว่างกองทุนสุขภาพกับกรมธรรม์ประกันสุขภพ เมื่อซื้อประกันสุขภาพใดๆ ให้ระวังต้องแน่ใจว่าการคุ้มครองที่คุณเลือกนั้นเหมาะสมสำหรับความต้องการของคุณ

* แน่ใจว่าคุณรู้ถึงระยะเวลาที่ไม่คุ้มครอง**ของกรมธรรม์ที่คุณซื้อ** บริษัทประกันส่วนใหญ่จะกำหนดระยะเวลาที่ไม่คุ้มครองคือ 12 เดือนสำหรับการคุ้มครองความเจ็บป่วยที่มีมาก่อนเอาประกัน และบางบริษัทอาจกระทั่งตัดความคุ้มครองความเจ็บป่วยที่มีมาก่อนออกอย่างถาวร ซึ่งหมายความว่าจะไม่มีการคุ้มครองความเจ็บป่วยที่มีมาก่อนเหล่านี้เลย เนื่องจากกรมธรรม์ประกันสุขภาพ OVHC โดยทั่วไปแล้วเริ่มต้นเมื่อคุณมาถึงออสเตรเลีย ความเจ็บป่วยที่เกิดขึ้นขณะคุณกำลังเดินทางมาออสเตรเลียตามปกติแล้วจะถูกพิจารณาว่าเป็นความเจ็บป่วยที่มีมาก่อน
* ตรวจสอบข้อจำกัดและข้อยกเว้นของกรมธรรม์ ไม่ใช่ทุกสิ่งที่จะได้รับการคุ้มครองอย่างครบถ้วน และบางรายการอาจไม่ได้รับความคุ้มครองเลย จำไว้ว่าค่าโรงพยาบาลสำหรับผู้มาเยือนต่างชาตินั้น แม้จะเป็นโรงพยาบาลของรัฐ โดยทั่วไปแล้วสูงกว่าวันละ 1,000 ดอลลาร์
* พิจารณาทำประกันในระดับสูงสุดที่คุณสามารถซื้อได้สำหรับการคุ้มครองค่าใช้จ่ายในโรงพยาบาล หากอยากประหยัดค่าเบี้ยประกัน ให้ซื้อกรมธรรม์ที่จำกัดน้อยลงในเรื่องความคุ้มครองแต่ต้องออกค่าใช้จ่ายเกี่ยวกับโรงพยาบาลเองในจำนวนที่มากขึ้น แทนที่จะซื้อกรมธรรม์ที่มีข้อจำกัดมากในเรื่องความคุ้มครองแต่ต้องออกค่าใช้จ่ายเกี่ยวกับโรงพยาบาลเองเพียงเล็กน้อย
* ตรวจสอบว่ากรมธรรม์ของคุณจะคุ้มครองค่ายาเท่าไร เนื่องจากกรมธรรม์ส่วนใหญ่มีการคุ้มครองที่จำกัดเท่านั้นและจะไม่คุ้มครองเพียงพอสำหรับค่ายาที่ราคาสูง เช่นยาที่ใช้เป็นยาเคมีบำบัดในการรักษามะเร็ง ซึ่งอาจมีราคาหลายหมื่นดอลลาร์
* หากสถานภาพวีซ่าของคุณหรือสิทธิที่จะได้รับจากระบบ Medicare เปลี่ยนแปลง ให้แจ้งกองทุนสุขภาพของคุณอย่างรวดเร็วเท่าที่จะทำได้ ตรวจสอบกับกองทุนว่ากรมธรรม์ของคุณยังเหมาะสมอยู่หรือไม่ เพราะคุณอาจเปลี่ยนไปถือกรมธรรม์ผู้มีถิ่นที่อยู่ได้
* ชำระเบี้ยประกันของกรมธรรม์และชำระให้ครบตามเวลาเสมอ **หากคุณชำระเบี้ยประกันล่าช้า กองทุนประกันสุขภาพของคุณอาจปฏิเสธการเคลม และยกเลิกสมาชิกภาพของคุณ**
* หากคุณกำลังคาดว่าจะรับการรักษา ให้ติดต่อกองทุนสุขภาพของคุณ **และ**ค้นหาว่าคุณจะได้รับความคุ้มครองหรือไม่และคุณต้องจ่ายเงินเท่าไร หากคุณต้องการรับการรักษาซึ่งบริษัทประกันของคุณไม่คุ้มครอง ให้ถามผู้ให้บริการด้านประกันสุขภาพของคุณเพื่อค้นหาว่าคุณต้องจ่ายเงินเองเท่าไร หากเป็นไปได้ ให้ขอกองทุนบอกค่าใช้จ่ายเป็นลายลักษณ์อักษร

ค้นหาข้อมูลเพิ่มเติมได้ที่เว็บไซต์ **ombudsman.gov.au**.

*โปรดทราบ*: *เอกสารฉบับนี้มีวัตถุประสงค์เพื่อใช้เป็นแนวทางเท่านั้น ด้วยเหตุนี้ จึงไม่ควรเชื่อถือข้อมูลนี้ในฐานะคำแนะนำด้านกฎหมาย* *หรือถือว่าใช้แทนคำแนะนำทางกฎหมายในแต่ละกรณี* *ในขอบเขตสูงสุดที่กฎหมายอนุญาต* Commonwealth Ombudsman *จะไม่รับผิดต่อความสูญเสียหรือความเสียหายที่เกิดขึ้นจากการเชื่อถือเอกสารนี้ สำหรับพระราชบัญญัติฉบับล่าสุดที่ถูกอ้างถึงนี้ โปรดหาอ่านได้จาก* [Federal Register of Legislation](https://www.legislation.gov.au/Browse/ByTitle/Acts/InForce/0/0/Principal)